b'\n_START_ARTICLE_\nNigerijos prezidentas\n_START_SECTION_\nIstorija\n_START_PARAGRAPH_\nKai Nigerija 1963 m. tapo federacine respublika Sandraugoje, ji i\xc5\xa1saugojo vyriausyb\xc4\x97s parlamentin\xc4\x97 sistem\xc4\x85, paveld\xc4\x97t\xc4\x85 i\xc5\xa1 brit\xc5\xb3. Nnamdi Azikiwe, buv\xc4\x99s generolas gubernatorius, tapo prezidentu, o tai buvo ceremonialinis postas, tuo tarpu Abubakar Tafawa Balewa i\xc5\xa1liko ministru pirmininku._NEWLINE_Ta\xc4\x8diau, 1966 m. Nigerijoje vald\xc5\xbei\xc4\x85 u\xc5\xbegrob\xc4\x97 kariuomen\xc4\x97, \xc4\xafkurdama federacin\xc4\x99 karin\xc4\x99 diktat\xc5\xabr\xc4\x85, ir civilinis valdymas nebuvo atkurtas iki 1979 m._NEWLINE_Pagal nauj\xc4\x85 konstitucij\xc4\x85, sukurt\xc4\x85 JAV konstitucijos pavyzd\xc5\xbeiu, prezidento pareigos buvo vykdomasis postas, bet 1983 m. kariuomen\xc4\x97 v\xc4\x97l u\xc5\xbegrob\xc4\x97 vald\xc5\xbei\xc4\x85. Nors rinkimai buvo surengti 1993 m., karin\xc4\x97 vyriausyb\xc4\x97, vadovaujama Ibrahim Babangida, anuliavo rinkim\xc5\xb3 rezultatus manydama, kad laim\xc4\x97jo Moshood Kashimawo Olawale Abiola, pasiturintis pramonininkas. Abiola v\xc4\x97liau mir\xc4\x97 nelaisv\xc4\x97je, valandos iki jo laukiamo i\xc5\xa1laisvinimo. Civilinis valdymas nebu pilnai atkurtas iki 1999 m.\n_START_SECTION_\nTeis\xc4\x97 kandidatuoti\n_START_PARAGRAPH_\nAsmuo gali b\xc5\xabti i\xc5\xa1rinktas prezidentu, jei jis ar ji yra Nigerijos pilietis, yra ne jaunesnis kaip 40 met\xc5\xb3, yra politin\xc4\x97s partijos narys ir yra tos partijos remiamas. Konstitucija riboja galimyb\xc4\x99 b\xc5\xabti prezidentu iki dviej\xc5\xb3 ketveri\xc5\xb3 met\xc5\xb3 kadencij\xc5\xb3.'